I lejligheden fandt beredskabet kun noget udbrændt papir og en lejlighed fyldt med svovl.

Torsdag middag blev Nordjyllands Beredskab kaldt ud til en brand på havnen i Hals. Branden var opstået i en lejlighed ovenpå sportsbutikken Ny Form. Da Nordjyllands Beredskab kom frem til lejligheden, kunne de konstatere, at branden ikke var voldsomt stor, men alligevel skulle de agere hurtigt. - Vi tvinger os afgang til lejligheden og får den eftersøgt, for der var tale om, at der måske var en person i lejligheden, siger indsatsleder ved Nordjyllands Beredskab, Niels Eltzholtz. I lejligheden var der udover noget brændt papir i hjørnet af det store køkken-alrum ikke nogen eller noget at se – altså ingen mennesker i fare. Derfor stod opgaven for Nordjyllands Beredskab i at få slukket ilden og få røgen ud af lejligheden. - Det brænder inde i et hjørne på cirka en halv kvadratmeter, hvor der har ligget noget papir og plastik, som er brændt, men der er ikke andet i nærheden af flammerne, som er brandbart, siger Niels Eltzholtz. Lejligheden er et stort rum bestående af køkken-alrum og hems, derfor har røgen fordelt sig til hele lejligheden som nu er helt sort af sod. Branden på havnen i Hals blev hurtigt slukket. Hvad der har forårsaget branden ved Nordjyllands Beredskab på nuværende tidspunkt ikke. Under slukningen af branden kommer der en smule vand ned i stueetagen, hvor huser en butik.